Жан дьо Лафонтен
Магарето, което носи светини

Превод от френски: Атанас Далчев, Александър Муратов, —

chitanka.info

Един осел, товарен със светини,

въобрази си възгордян,

че нему се кади тамян

и нему ревностно светът поклони чини.

Но някой грешката му забеляза. —

Хей, вразуми се, бай Осел — му каза, —

и самохвалството си остави.

На тебе, байно, идола, уви,

почитат всички тук

и него славят, значи.

На съдия неук

одеждата се тачи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.